NaiveNeuron/SloPal huggingface dataset:
V. Veteška, podpredseda NR SR: (2004-01-22):
Dávam slovo spravodajcovi, ktorého určil navrhnutý gestorský výbor pre verejnú správu, pánovi poslancovi Karolovi Mitríkovi. Pán poslanec, nech sa páči. K. Mitrík, poslanec: Vážený pán podpredseda, kolegyne, kolegovia, predseda výboru pre verejnú správu ma určil za spravodajcu k vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 483). V zmysle rokovacieho poriadku podávam v prvom čítaní spravodajskú informáciu k vládnemu návrhu zákona. Konštatujem, že uvedený návrh spĺňa z formálnoprávnej stránky všetky náležitosti v zmysle rokovacieho poriadku a že teda sú v zmysle rokovacieho poriadku aj splnené všetky náležitosti určené v legislatívnych pravidlách, teda z návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky podstatné informácie. Osobitná časť dôvodovej správy tiež obsahuje odôvodnenie jednotlivých ustanovení. V návrhu je tiež doložka zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená, návrh sa nedotýka prioritných oblastí článku 70 Európskej dohody o pridružení a v článku 81 upravujúcom oblasť životného prostredia problematika vládneho návrhu zákona nie je prioritou podľa Partnerstva pre vstup. Pán minister tu už vymenoval dôvody, ktoré viedli k predloženiu tohto návrhu zákona. Myslím si, že sú zmysluplné. Preto vychádzajúc z oprávnení, ktoré pre mňa vyplývajú ako spravodajcu, v zmysle rokovacieho poriadku odporúčam, aby sa Národná rada uzniesla na tom, že uvedený vládny návrh zákona sa prerokuje v druhom čítaní. V súlade s rozhodnutím predsedu Národnej rady z 15. decembra 2003 č. 494 navrhujem, aby vládny návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre verejnú správu, výbor pre sociálne veci a bývanie a výbor pre obranu a bezpečnosť. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby výbory predmetný návrh zákona prerokovali v lehote do 30 dní a gestorský výbor v lehote do 31 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu.
Fico, Robert, poslanec NR SR (2021-07-23):
(Povedané súbežne s predsedajúcim.) Bavíme sa o väzbe, hovorím len o väzbe, o ničom inom nehovorím, hovorím o väzbe.
Vaľová, Jana, poslankyňa NR SR (2021-02-05):
Dobre a vy sa tu chválite teraz liekmi a v nemocniciach sa dejú strašné veci. Takže takto je jediná možnosť. Ďakujem pekne, pán predseda, ale prepáčte, ľudia sa tu pýtajú. Ja viem, že to mnohých nezaujíma, lebo je to pre vás zlé, ale ďakujem, že ste ma nechali dohovoriť.
Hrušovský, Pavol, podpredseda NR SR (2010-11-04):
Návrh, pán poslanec.
V. Palko, minister vnútra SR: (2006-02-02):
Vážená pani poslankyňa, vývoj dopravnej nehodovosti v priebehu roka 2005 možno hodnotiť veľmi pozitívne, keďže je charakterizovaný poklesom všetkých základných ukazovateľov dopravnej nehodovosti, teda počet dopravných nehôd a najmä následky nehôd na zdravie a životy ľudí. V roku 2005 sme zaznamenali v porovnaní s rokom 2004 pokles počtu dopravných nehôd o 1 261. Pri podrobnejšej analýze dopravnej nehodovosti v sledovanom období zisťujeme, že ten hlavný úspech, ku ktorému došlo, je to, že počet 560 osôb usmrtených pri dopravných nehodách v roku 2005 je najnižší počet usmrtených osôb pri dopravných nehodách za celé obdobie po roku 1989, a to je veľmi, veľmi potešujúce. Najmä to vystupuje do popredia, keď to porovnáme s obdobím niekedy v polovici 90. rokov, kedy boli roky, keď zahynulo aj viac ako 800 ľudí. Čiže 800 a 560 to už je veľký rozdiel, to je pokles okolo, takmer okolo 40 %. Ďalej ďalším úspechom bolo, ďalším kladným rekordom bolo to, že ďalší ukazovateľ, a to je počet ťažko zranených osôb, tam sme tiež zaznamenali najmenší počet ťažko zranených osôb pri dopravných nehodách po roku 1989. Čiže, v tomto bol rok 2005 veľmi úspešný. Aj tu keď porovnáme situáciu s tým, ako to bolo niekedy v polovici 90. rokov, vtedy bolo bežné, že to číslo sa šplhalo takmer ku 4 tisíc za rok. Teraz tých ťažko zranených bolo menej ako 2 000 a síce 1 962. A k významnému poklesu došlo aj u počtu ľahko zranených osôb pri dopravných nehodách. Takže toto sú čísla, z ktorých mám naozaj veľkú radosť a ukazuje sa, že ten trend, ktorý sme začali dopravno-bezpečnostnými akciami pred dvomi, dva a pol rokom, že ten trend priniesol svoje ovocie. Veľa sa tu kritizovalo v médiách, ale nám išlo o to, aby bolo menej mŕtvych, menej ranených a tento cieľ sme dosiahli. Čiže, krídla jastraba boli krídlami ochrannými.
Ďuriš Nicholsonová, Lucia, podpredsedníčka NR SR (2018-10-16):
Ďakujeme za upozornenie, pán spravodajca. Poprosím vás, pán kolega Galek, je fakt, že ono by to mali byť len stroho odčítané pozmeňujúce návrhy.
T. Cabaj, podpredseda NR SR: (2009-10-21):
Pýtam sa, či je všeobecný súhlas, aby pán spravodajca ešte uviedol spravodajskú informáciu. (Odpovede z pléna.) Takže, nech sa páči, dokončili by sme tento bod.
Mikloš, Ivan, podpredseda vlády a minister financií SR (2011-11-30):
Ďakujem pekne. Vážený pán podpredseda, vážené panie poslankyne, vážení páni poslanci, hlavnými dôvodmi, ktoré viedli k vypracovaniu predkladaného návrhu zákona, sú: Po prvé, v súlade s koncepciou boja proti daňovým únikom na spotrebných daniach prijať také opatrenia, ktoré by efektívnym spôsobom eliminovali nelegálne aktivity podnikateľských subjektov, najmä v oblasti spotrebnej dane z minerálneho oleja a tabakových výrobkov. Vzhľadom na doterajšie zistenia správcu dane by malo odstránenie nekalých praktík pri podnikaní s týmito predmetmi spotrebnej dane pozitívny vplyv na vývoj príjmov štátneho rozpočtu a v konečnom dôsledku aj na zlepšenie podnikateľského prostredia pre legálne podnikajúce subjekty. Ďalej sa návrh predkladá v súvislosti s potrebou konsolidácie verejných financií, a to tým, že navrhuje zvýšenie spotrebnej dane na cigarety a tabakové výrobky už od 1. februára 2012, t. j. o jeden rok skôr, ako je nevyhnutné zvýšenie z hľadiska európskych pravidiel. A ďalej je cieľom vykonať zmeny v zákonoch o spotrebnej dani z minerálneho oleja, tabakových výrobkov, elektriny, uhlia a zemného plynu v súvislosti s prijatím nového procesného predpisu, zákona č. 563/2009 Z. z. o správe daní, teda daňový poriadok, ako aj nového kompetenčného zákona pre oblasť daňovej a colnej správy. Návrh zákona bude mať pozitívny vplyv na štátny rozpočet, pričom v roku 2012 sa predpokladá dodatočný príjem do štátneho rozpočtu vo výške takmer 29 mil. eur, v roku 2013 36,5 mil. eur a v roku 2014 taktiež 36,5 mil. eur. Ďakujem pekne za pozornosť.
Mojš, Milan, poslanec NR SR (2019-11-27):
Teraz pristúpime k hlasovaniu o pozmeňujúcich a doplňujúcich návrhoch z informácie výboru. Pán predsedajúci, prosím, dajte hlasovať o bodoch 1 až 12 spoločne.
T. Cabaj, podpredseda NR SR: (2009-11-03):
Nech sa páči, pán poslanec, máte slovo.
Dubačová, Viera, poslankyňa NR SR (2019-06-19):
Ďakujem. Ja iba, pán kolega Antal, áno, ja som bola pozrieť tú lokalitu, myslím si, že ten problém je širší a to hľadanie riešení je aj pomenovávané. Ak naozaj správa národného parku alebo prosto začneme sa rozprávať s tými ľuďmi, ktorí to budú mať aj v kompetencii, budú dokázať riešiť tú situáciu a budú mať aj právomoci. Zatiaľ, ak sa rozprávame, odpoviem aj pánovi Martinákovi rovno, že mám taký pocit, že z toho lykožrúta, mohli by ste si ho dať do erbu, ako teraz sa tak všetko skrýva za nejakého lykožrúta a to je ako keby jediný argument proti naozaj drancovaniu a ťažbe, ktorá je, je masívna, to je nepopierateľné. Nakoniec, ak si zoberieme kampaň My sme les, bola to jedna z najväčších kampaní, do ktorej sa zapojilo také množstvo ľudí, ktorí už v tejto súčasnej situácii vnímajú, že slovenské lesy, národné parky treba chrániť. To nie je tu nejaká politická debata medzi nami dvomi, tromi a o tom, či, a debata o hlucháňovi. Vravím, lykožrúta dajte si do erbu, super, ale poďme zachraňovať to, čo sa drancuje, na čo naozaj kompetentní ľudia majú dosah a ešte raz opakujem, tento zákon to nerieši. Je to iba dymová clona, snažíte sa zase jemne zahmliť a urobiť niečo, ako prekryť to, aby sa mohlo pokračovať v diele skazy. A opäť opakujem, ľudia o tom vedia. Tak široká verejnosť, ako sa zapojila do tejto kampane, je pre, by mala byť pre vás dostačujúcim argumentom a dôkazom. A ešte raz, ja som pomenovala aj tie riešenia, čiže áno, ak chcete, poďme to riešiť, poďme sa rozprávať o konkrétnych riešeniach, ja som za, ale poďme sa rozprávať o veľmi konkrétnych riešeniach a poďme hľadať teda naozaj to, ako zachrániť, čo sa zachrániť dá.
Vons, Peter, poslanec NR SR (2021-02-05):
Ďakujem veľmi pekne za slovo. No mnohí, ktorí sa tu vyjadrujú, sme buď poslanci v obciach, mestách a tak ďalej a je pravda, že aj ja keď som prvýkrát sa stretol s týmto návrhom, tak na prvý šup som povedal, že som za to, aby sa to zrušilo, pretože aj my sme sa v našom meste stretávali s tým, že tá administratíva, resp. tie poplatky, ktoré okolo toho sú, boli, by som povedal, neprimerané a radi by sme sa, samozrejme, ich zbavili. Ale aj na základe možno rozhovorov práve aj na klube a aj s Karolom Kučerom, ktorý sa tejto problematike venoval, a chcem oceniť jeho snahu, teda čo pre to všetko spravil a myslím si, že v tej rozprave to dal aj jasne najavo, že má úprimný záujem, venoval tomu veľmi veľa času, tak aj mňa presvedčil o tom, že to zrušenie zákona ako také bez náhrady ani ja nepodporím. To znamená, že je potrebné naozaj nájsť tie prieniky tak, aby to bolo vyhovujúce, aby, ako tuná spomenul pán primátor z Rimavskej Soboty, aby aj preňho to vyhovovalo. Lebo do určitej miery zase si musíme uvedomiť, a to som sa aj ja presvedčil, že mnohí starostovia, hlavne v menších obciach, si ani neuvedomujú tú zodpovednosť, ktorú majú, že sa to tam môže stať. To znamená, že tento zákon do určitej miery alebo do značnej miery ich aj chráni, pretože ak sa naplní, tak potom, ak sa tam naozaj niečo stane, tak sú, tak sú chránení. A to konštatovanie, ktoré tuná Karol Kučera povedal, že z tých kontrolovaných ihrísk 70 – 80 % nespĺňalo tie požiadavky a kritériá, tak to je skutočne alarmujúce. A ja som teda za to, aby sme naozaj našli, našli tú spoločnú reč a dohodli sa na tom, aby to bolo v takej, by som povedal, priechodné pre jednu aj pre druhú stranu. Ďakujem.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 115, za 84, proti nikto, zdržalo sa 27, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru ako aj lehoty na jeho prerokovanie.
Bugár, Béla, podpredseda NR SR (2017-04-05):
Ďalej v rozprave vystúpi pán poslanec Beluský, nech sa páči, máte slovo.
B. Bugár, podpredseda NR SR: (2006-04-21):
K. Ondriaš, poslanec: Ďakujem za slovo. Ja som žiadal, aby sa hlasovalo o bodoch 1 a 5 spolu a ostatné body môžu byť taktiež spolu.
Počiatek, Ján, minister dopravy, výstavby a regionálneho rozvoja SR (2013-10-16):
Veľmi kratučké, len v tom zmysle, že chcem potvrdiť, že sme sa s pánom Beblavým na túto tému bavili. A presne tá moja výhrada je, že nebudem riskovať nepriechodnosť tohto zákona vzhľadom na to, že by to bolo viazané na novelu ústavného zákona. Čiže ak nájdeme mechanizmus, že sa to zmení v ústave, ja nemám absolútne žiadny problém s tým, aby šéfovia nových úradov podliehali tomu istému zákonu ako všetci ostatní a boli kontrolovaní, ako to dnes funguje. Problém je však, že ako mi zagarantujete, že prejde ústavný zákon. Ďakujem za slovo.
P. Paška, predseda NR SR: (2009-04-21):
Vyhlasujem rozpravu za skončenú. Navrhovateľ tu nie je. Spravodajca, chcete sa vyjadriť k rozprave, pán spravodajca? (Reakcia spravodajcu.) Nie. Poprosím vás, budeme, poprosím, pán spravodajca, pristúpime k hlasovaniu o návrhu uznesenia. Ešte predtým zistím, či sme uznášaniaschopní, poprosím vás, aby sme sa prezentovali. (Prezentácia.) Konštatujem, že nie sme uznášaniaschopní. Vyhlasujem pätnásťminútovú prestávku a pokúsime sa hlasovať po pätnástich minútach. Ďakujem. (Pätnásťminútová prestávka.) (Po prestávke.)
B. Bugár, podpredseda NR SR: (2003-05-22):
Pani poslankyňa, nech sa páči, máte slovo. D. Bollová, poslankyňa: Ďakujem pekne, pán podpredseda. Vážení členovia vlády, ak tu ešte niekto je, vážený pán premiér, kolegyne, kolegovia, dovoľte mi predniesť interpeláciu na ministra obrany Slovenskej republiky Ivan Šimka podľa § 129 zákona Národnej rady Slovenskej republiky č. 350/1996  Z. z. o rokovacom poriadku Národnej rady Slovenskej republiky v znení neskorších predpisov. Vážený pán minister, chcela som osloviť pána ministra, v rámci výjazdového zasadnutia Klubu poslancov Národnej rady Slovenskej republiky za Komunistickú stranu Slovenska som navštívila zariadenie nápravnej výchovy, patriace vášmu rezortu, Vojenskú väznicu v Sabinove. Celý objekt je udržiavaný vo veľmi dobrom stave, tvorí ho niekoľko budov, zatrávnené plochy, park. Vážené kolegyne, kolegovia, po príchode do tohto objektu budete premýšľať, či sa nachádzate v nejakých kúpeľoch, alebo v bývalom detskom letnom tábore, pretože sa to na väznicu skutočne nepodobá. Je to veľmi pekne udržiavaný objekt. Službukonajúci vojaci a dôstojníci tu okrem údržby priestoru strážia jedného, slovom jedného, väzňa. V neďalekom Prešove je zariadenie Ministerstva spravodlivosti Slovenskej republiky pre vyšetrovaciu väzbu s kapacitou pre 100 osôb. Navštívila som i toto zariadenie. V čase mojej návštevy sa tam v nedôstojných podmienkach nachádzalo 296 zadržaných, je tam 100 miest. Okrem toho vysokého počtu a hrozných podmienok dovolím si ešte poznamenať, že sú tam ľudia, muži i ženy, ktorí neboli právoplatne odsúdení, sú vo vyšetrovacej väzbe. V čase mojej návštevy jednej cely práve prišli oznámiť väzenkyni, alebo zadržanej, ktorá tam bola v týchto podmienkach 7 mesiacov, že ju oslobodzujú, pretože je nevinná. Dopriala by som vám vidieť tvár tej ženy a nepriala by som vám cítiť sa na tom mieste, kde som stála ja. Pán minister, pán minister obrany, vysvetlite, prosím, ako dlho trvá stav totálneho plytvania prostriedkami Ministerstva obrany Slovenskej republiky na udržiavanie objektu v Sabinove, aké ponuky a akým rezortom ste dali na jeho hospodárnejšie využitie?  Napríklad bolo by možné ho ponúknuť na využitie Ministerstvu spravodlivosti Slovenskej republiky na riešenie neúnosnej situácie vo väznici v Prešove? Alebo Ministerstvu práce a sociálnych vecí a rodiny Slovenskej republiky, aby tieto priestory boli využité pre domy opatrovateľskej služby alebo pre domov dôchodcov? Alebo Ministerstvu kultúry Slovenskej republiky pre múzeum kráľovského mesta Sabinov, ktoré sa nachádza v hrozných podmienkach? Očakávam, že v písomnej odpovedi sa niečo zaujímavé dozviem. Vopred ďakujem, pán minister, i vám, že ste ma vypočuli. (Potlesk.)
P. Paška, predseda NR SR: (2010-03-03):
(Hlasovanie.) 135 prítomných, 134 bolo za, 1 sa zdržal. Schválili sme návrh novely banského zákona. Pán poslanec Gajdošík bude uvádzať hlasovanie v druhom čítaní o návrhu poslankyne Národnej rady Slovenskej republiky Kataríny Tóthovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Je to tlač 1349.
Krúpa, Juraj, poslanec NR SR (2023-11-24):
Ďakujem, pán predseda. Dve veci. Čo sa týka toho právneho okienka, ktoré tu prednášal pán minister Šutaj Eštok, prvá vec je, vy stále spochybňujete to, že tie neodkladné opatrenia majú riešiť všeobecné súdy. Ale je rozhodnutie Najvyššieho súdu a Najvyššieho správneho súdu, tam bol taký senát vytvorený, na základe ktorého došlo k názoru právnemu a k rozhodnutiu, že takéto veci budú riešiť všeobecné súdy. To, čo sme videli včera, to rozhodnutie pani sudkyne, tak niekedy sa stáva, že sudca už je rozhodnutý dopredu a na to potom napasuje aj tie argumenty, lebo keď už sa tu bavíme o tom rozklade, tak vlastne ten rozklad nie je nástroj nejakého dočasného usporiadania, usporiadania vzťahov, ono ten rozklad v podstate a rozhodnutie o ňom trvá niekedy mesiac aj dva. Ja si myslím, že tým pádom vlastne sudkyňa poprela zmysel neodkladného opatrenia. V úkone, v ktorom ale boli postavení mimo službu títo policajti, museli, muselo byť použité aj rozklad o tom, či má rozklad odkladný účinok. Ak by také mali, tak by automaticky podali rozklad s odkladným účinkom a nemuseli by podávať neodkladné opatrenia. To je úplne logické a právne logické. Čiže ako právnik by ste to, pán minister, mal vedieť, takisto ako to, že na policajtov sa nevzťahuje správny poriadok a zákon o štátnej službe príslušníkov Policajného zboru neupravuje nejaký rozklad, odkladný účinok ako taký. Takže to je z mojej strany všetko, ďakujem.
Šuteková, Miriam, poslankyňa NR SR (2022-03-24):
V rozprave vystúpili traja poslanci, ktorí nepodali žiadne návrhy. Pán predseda, prosím, dajte hlasovať o návrhu uznesenia, ktoré je súčasťou prerokovaného materiálu s tým, že Národná rada berie na vedomie petíciu občanov Slovenskej republiky podanú Národnej rade Slovenskej republiky 21. októbra 2021 – Za lepšiu ochranu prírody.
Suja, Miroslav, poslanec NR SR (2022-02-15):
Ďakujem za slovo, pán predsedajúci. Ďakujem za vystúpenie pani poslankyni Sakovej, ako nie je každý rétor, takže útočiť na niekoho, že nevie plynulo rozprávať, si myslím, že je nevhodné a vy radi poučujete a sami útočíte na ženy, vážení kolegovia, tak sa pozrite do zrkadla ráno. Ale táto vláda, aby som prešiel k veci, samo osebe tvrdí, že je tá najlepšia, najtransparentnejšia v histórii. Súdna mapa, vážení kolegovia, je totálne fiasko ako celá táto vláda. Pripomeňme si niektoré veci, niečo povedala opozícia, ale vy sami ste to tvrdili alebo nezávislé osobnosti a novinári. Mária, ty si ten podvod spáchala. To sme nepovedali my, vážení kolegovia, kolegyne, to povedal Igor Matovič. Mária, ty si ten podvod spáchala. A len u nás môže byť takéto Mária, ktorý bývalý predseda vlády, súčasný minister financií verí, že podvod spáchala, môže byť ministerkou spravodlivosti. Mikulec podľa svedkov, ktorí nie sú kajúcnici, zobral 100-tisíc eurový úplatok. Zasa to môže byť len u nás, že minister vnútra, ktorý podľa svedkov zobral 100-tisíc eurový úplatok, sa ani nevyšetruje a veselo si tu chodí po slobode. Že máme ministra financií, ktorý sa nevyzná do financií, je aj plagiátor, to už tu nebudem ani hovoriť a o to smutnejšie to je, že tá SaS-ka plná odborníkov, nominovala na ministerstvo školstva plagiátora, za ktorého sa hanbíme všade vo svete. A teraz, pán Baránik, sa môžte kľudne smiať ako osol, lebo som povedal veci, ktoré nikto v opozícii nehovorí, tvrdia to... (Prerušenie vystúpenia predsedajúcim.)
B. Bugár, podpredseda NR SR: (2004-04-29):
Dávam teraz slovo spoločnému spravodajcovi z ústavnoprávneho výboru poslancovi Petrovi Miššíkovi, aby informoval Národnú radu o výsledku prerokovania tohto vládneho návrhu zákona vo výboroch. Nech sa páči.
Štefanec, Ivan, poslanec NR SR (2013-11-26):
Ďakujem, pani podpredsedníčka. Chcem tiež oceniť, ako pán poslanec Hlina vysvetlil tú zvrátenosť konkurenčnej, konkurenčného obmedzenia práve pre malé podniky, pretože presne to bude dôsledok tohto zákona, že silnejší budú ešte silnejší a najviac budú poškodené malé firmy a najviac v odľahlejších regiónoch, pretože je veľkou, veľkou hrozbou, že tento zákon bude zneužívaný silnejšími firmami, ktoré beztak nemali problém s kolektívnymi zmluvami, ktoré si, samozrejme, robili svoje zmluvy na firemnej úrovni, tam, kde sa to má, ale budú zneužívať svoje konkurenčné postavenie oproti malým firmám, ktoré by sme mali, naopak, podporovať. O tom by mala byť takisto legislatíva. O tom, mimochodom, je pôsobenie Protimonopolného úradu, aby zabezpečil zdravé konkurenčné prostredie, aby pomáhal malým firmám k rozvoju. Tento zákon presne ide opačným smerom a uprednostňuje veľkých oproti malým, ale hlavne, čo je najhoršie, na konci tejto legislatívy bude len viac a viac nezamestnaných. Že SMER uprednostňuje odborárskych lobistov pred zamestnávateľmi, to sme vedeli vždy. Týmto zákonom ale dokázal, že uprednostnil odborárskych lobistov pred občanmi, a ak prelomí prezidentovo veto, tak dokonca uprednostní odborárskych lobistov aj pred prezidentom. Ďakujem.
Marosz, Ján, poslanec NR SR (2019-05-14):
Ďakujem pekne. Ja by som skôr tak zmierlivo. Neviem, či hovoríme o maďarskej hymne, tak čo nás spája, Slovákov a Maďarov, že vlastne dnešná podoba maďarskej hymny je podobou, ktorú jej dal dirigent Ernő Dohnányi, je to bratislavský rodák. Túto podobu dostala v roku 1938. Takže ja len hľadám také nejaké spojivo a chcem povedať, že naozaj táto maďarská hymna, ktorá sa spieva aj v kostoloch, je súčasťou spevníka, je to modlitba. A v zásade tou hymnou sa stala už niekedy v 19. storočí a odvtedy, odvtedy sa nejakým spôsobom nemení. Na rozdiel od predrečníkov si myslím, že na Slovensku žijú národnostné menšiny, ktoré spievaním hymny toho svojho kmeňového štátu cítia nejaké také bližšie puto a hlavne teda je emocionálne puto s nejakou krajinou, ku ktorej sa hlásia. Dám príklad. Máme, v Martine sa stretávajú Česi, ktorí sú ako národnostná menšina česká v Slovenskej republike, a keď si na konci nejakého svojho podujatia zaspievajú českú hymnu, môžu aj vyroniť slzu, tak prečo by sme im v tom mali brániť? Alebo keď si v obci Krahule, sa tety karpatské Nemky zídu a si zaspievajú a potom na konci si dajú nemeckú hymnu, tak tiež v tom nevidím žiadne ohrozenie. Tak isto na výbore aj kolega Madej a tak isto zo slov kolegu Číža naozaj cítim, že v tej hymne je nejaké ohrozenie, a voči tomu sa chcem ostro vymedziť, lebo národnostné menšiny majú právo slobodne sa hlásiť aj prostredníctvom hymny k svojej materskej krajine, lebo Maďari tu žijú od nepamäti a hranica sa naťahovala ponad ich hlavu. Čiže oni sú tu doma a nikto im nemôže uprieť právo spievať si svoju vlastnú, vlastnú hymnu. A tým nie sú o nič... (Prerušenie vystúpenia časomerom.)
Laššáková, Jana, podpredsedníčka NR SR (2015-01-29):
Nech sa páči, pani poslankyňa Šedivcová.
P. Hrušovský, podpredseda NR SR: (2002-03-20):
(Hlasovanie.) 117 prítomných, 109 za, 1 proti, 2 sa zdržali, 5 nehlasovalo. Návrh sme schválili. Prosím ďalšie návrhy. P. Vrždák, poslanec: Nakoľko sme odhlasovali všetky pozmeňujúce návrhy, dávam návrh, pán predsedajúci, aby ste dali hlasovať o postupe zákona do tretieho čítania.
Bugár, Béla, podpredseda NR SR (2018-10-23):
Pán poslanec, rokovací poriadok by ste mali ovládať a dokonca aj vládny. Ak nemá pán minister poverenie od vlády, tak viete, čo môže stiahnuť. To, čo pani poslankyňa na bilborde. (Smiech v sále.) Pani poslankyňa... (Smiech a ruch v sále.) Páni... Páni poslanci! Pani poslan... (Smiech a ruch v sále, zaznievanie gongu.) Preruším rokovanie! Pani poslankyňa Remišová.
Hort, Milan, podpredseda NR SR (2011-10-19):
Čiže rozumiem tomu tak, že to, čo ste doposiaľ hovorili, ste nepovedali. Je to tak? (Súhlasná reakcia poslanca Kaníka.) Ďakujem pekne.
Pellegrini, Peter, predseda NR SR (2015-12-21):
Pán poslanec Bagačka.
B. Bugár, podpredseda NR SR: (2002-11-14):
Pán podpredseda vlády, nech sa páči, môžete sa vyjadriť k rozprave.
Jurinová, Erika, podpredsedníčka NR SR (2014-11-09):
S reakciou na faktické poznámky pán poslanec Poliačik, nech sa páči.
B. Zala, poslanec: (2007-03-28):
Je pravda, že sa za to trpí, že výsledky či prvej, či druhej svetovej vojny mali tento charakter a že mocnosti postupujú týmto spôsobom, ale my by sme sa mali usilovať o to, aby sa to minimalizovalo. A tak som aj pochopil vystúpenie pána poslanca Mikloška, že by to nemalo negatívne dopadnúť na srbské záujmy. Pokiaľ ide o pozmeňujúce návrhy, ktoré boli dané. Ja som si ich veľmi pozorne vypočul a myslím si, že nie sú nijakým spôsobom v protiklade s duchom ani s cieľom vyhlásenia, ktoré sme podali a z mojej osobnej stránky si myslím, že by boli akceptovateľné. Ďakujem pekne.
Mičovský, Ján, minister pôdohospodárstva a rozvoja vidieka SR (2020-07-23):
Ďakujem veľmi pekne všetkým, ktorí ste reagovali. Je to taký pre mňa možno pamätný večer, ale nebudem odpovedať na tie konkrétne veci, aj keď by sa dalo, ale dve minúty sú málo. Takým leitmotívom toho, čo tu zaznievalo, bola tá, a ja uznávam, že do značnej miery oprávnená výhrada, že proste to moje vystúpenie nebolo jednoznačné, že tam ten moment akéhosi relativizmu bol. Odhadli ste to presne, ja to netajím. Ale viete, čo je kľúčové slovo našich životov? Absolútne to platí pre politiku, pre rodinu, pre všetko. Kľúčové slovo našich životov je miera. Jednoducho my sme povinní zvažovať v istých situáciách mieru. A aj keď to neni sympatické a ja ozaj by som možno odišiel do histórie s oveľa lepším pocitom, keby tá miera bola absolútna, nemohol som sa s tým stotožniť a v tom je moja možno sila. Ak by som urobil ten krok, o ktorom ste hovorili, že mal som byť teda jednoznačný, tak by som porušil princíp miery. Ono to už niektorí ukazovali viacerí, to gesto tých váh. Páni, a naozaj to dedičstvo je ťaživé. Ja viem, že to viete. Ja viem, že mnohí za to možno priamo nemôžete, ale už som to povedal, že toho Matoviča ste stvorili vy. Ak by som ja dnes žiadal, aby Matovič, človek, ktorý za sebou nemal žiadneho oligarchu, to je prvý premiér, ktorý nemá za sebou žiadneho oligarchu, ja som o tom presvedčený, je to slobodný človek, práve tak ako robí z nás slobodných ministrov, ak by som požadoval za jeho dvadsaťročnú diplomovku, ktorú dneska ráno dekan nazval jeho fakulty, že je to v poriadku, a druhý zástupca hovorí, že to v poriadku nie je, tak by som porušil princíp miery. A verte, že práve preto, že som si ho zachoval, aj keď uznávam to, čo ste povedali, že mám v tom, máte v tom istú pravdu, odídem dnes večer do postele celkom spokojný, nie s výčit... (Prerušenie vystúpenia časomerom. Potlesk.)
Hrnčiar, Andrej, podpredseda NR SR (2019-02-18):
Pani poslankyňa Verešová.
Laurenčík, Milan, podpredseda NR SR (2022-02-25):
Pani poslankyňa Jarmila Halgašová.
Kamenický, Ladislav, poslanec NR SR (2013-12-03):
No ja len zopár poznámok. Pán Zajac, čo sa týka, ja myslím, že vláda plní to, čo si predsavzala, to znamená, že potrebujeme dostať deficit pod 3 percentá. To bol základný cieľ, myslím ten stanovený aj v Pakte stability. Čiže v tomto ohľade myslím, že vysvedčenie vlády je v tom, že splnila svoju úlohu, ktorú si dala v tejto neľahkej dobe. Spomínali ste hospodársky rast, že klesol. Je to pravda, ale musíme si uvedomiť, že hospodárske rasty v ostatných krajinách sú dokonca mínusové a s našim 0,8-percentným rastom sme na treťom mieste v rámci eurozóny. Myslím si, že nie je pravda, že reálna mzda klesá. Reálna mzda aj vďaka inflácii mierne stúpa. Čo sa týka priemernej mesačnej mzdy, takisto nie je to úplne pravda, že klesá. Minulý rok 805, teraz 818 euro, takže bol tam nárast. Čo sa týka jednorazových opatrení, áno, v rámci, v rámci konsolidácie je nutné využiť aj jednorazové opatrenia, ale keď si zoberieme výber daní, momentálne to je štrukturálne opatrenie. A vzhľadom na zlepšenie výberu, ktoré sa skutočne, tá efektívna miera zdanenia stúpa, bude to určite mať efekt aj na štrukturálny deficit. Ešte by som spomenul eurofondy. Už som to tu spomínal. Čerpanie eurofondov za bývalej vlády napríklad v oblasti stavebníctva bolo skoro nulové. Čo sa týka ďalších projektov sú nachystané. Začiatkom budúceho roku plánujeme dočerpať do 100 % z programového obdobia toho bývalého. Takže myslím si, že čo sa týka čerpania, tam bude takisto pozitívny nárast. Ďakujem.
Hargaš, Ján, poslanec NR SR (2024-02-07):
Ďakujem za slovo, pán predsedajúci. Pán minister, neberte to osobne, ale mne sa opäť potvrdilo, že vy veľmi selektívne viete reagovať na tie veci, ktoré sa vám hodia, ale to, čo som vám naozaj hovoril v tej rozprave, tak na to ste naozaj nereagovali. Ja som vám dával konkrétny príklad nemeckej úpravy v prípade korupcie, v prípade takého trestného činu, z akého je obžalovaný pán Výboh, a na konkrétnych paragrafoch som vám povedal, prečo by v Nemecku nebol premlčaný po piatich rokoch, pričom vaša úprava ten istý trestné čin s tou istou kvalifikáciou premlčí po piatich rokoch. A k tomu ste sa mi nevyjadrili. A keď už nechcete sa vyjadrovať k Nemecku, tak Česká republika, aj tou sa ohradzujete, že to vlastne preberáte, preberáte myšlienky z Českej, ani v Čechách by nebol premlčaný za päť rokov taký trestný čin, tam je premlčaný za pätnásť rokov, dal som vám konkrétny paragraf. Ja nie som právnik, ale od vás som čakal, že sa mi vyjadrite ku konkrétnym paragrafom, ktoré som vám tu uviedol, že kde som spravil chybu pri tej analýze. Ja som ho nenašiel, podľa vašeho vystúpenia ste ho nenašli ani, ani vy zatiaľ. A pokiaľ ide o premlčanie toho trestného činu, no ja, ja neviem, ako ten konkrétny, ja vychádzam z verejných, z verejných informácií, čiže nemám prístup do spisu, z verejných informácií, z akého paragrafu je obžalovaný pán Výboh, a tento paragraf v tejto hodnote, o ktorú sa tam jedná, nemôže byť premlčaný dnes. Tak skúste možno povedať, že z ktorého paragrafu vy vychádzate (reakcia ministra), skúste povedať, prosím, že, že môžem, môžte reagovať, neviem, či cez faktickú alebo v ďalšom vystúpení, ja som dával veľmi konkrétne, konkrétne pripomienky. A povedali ste takú peknú vetu, že čoho sa tak strašne bojíte. No nie, ja sa pýtam vás, čoho sa tak strašne bojíte? Prečo potrebujete takýto trestný čin, ktorý v iných krajinách, ktorými sa ohradzujete, by nebol premlčaný, na Slovensku akoby náhodou ste tieto úpravy neprebrali a na Slovensku bude premlčaný. Čoho sa bojíte vy, čoho sa bojí pán Pellegrini? To je, to je zaujímavá otázka, k tomu ste sa nevyjadrili. Ďakujem pekne.
Gyimesi, Juraj, poslanec NR SR (2020-06-09):
Ďakujem za slovo. Pán kolega, viete, aký je medzi nami rozdiel? Vy ste kapitalista, ja nie som. Vy žijete v bratislavskej bubline a ja medzi ľuďmi. A je škoda, že reagujem na vás touto faktickou poznámkou, lebo robím mnohým ľuďom radosť, ale jednoducho som si to nemohol odpustiť. A keď ste povedali, že si vyprosujete to, že aj vy ste sociálni, len máme iné ciele alebo iné cesty k tomu, ako dosiahnuť, tak ja s tým nesúhlasím, pretože toto je jedna z tých tém, ktorá dokazuje opak. Ďakujem.
B. Bugár, podpredseda NR SR: (2005-12-13):
(Hlasovanie.) Prítomných 129, za 113, hlasovania sa zdržalo 15, nehlasoval 1. Tieto body sme schválili. Nech sa páči.
Číž, Miroslav, podpredseda NR SR (2015-05-12):
Ďakujem, pán navrhovateľ. Teraz dávam slovo spoločnému spravodajcovi rovnakého výboru, teda z výboru pre obranu a bezpečnosť pánovi poslancovi Matejičkovi a bude informovať Národnú radu o výsledku rokovania výborov o tomto návrhu a odôvodní záverečné stanoviská gestorského výboru. Máte slovo.
Pollák, Peter, poslanec NR SR (2022-03-22):
Ďakujem pekne. Poprosím, hlasovanie dnes na 11.00 hod. Ďakujem.
Dostál, Ondrej, poslanec NR SR (2011-02-04):
Pán poslanec Muňko, ja práve, naopak, chcem sa vám poďakovať za faktografický, štatistický, informačne aj inak vyčerpávajúci príspevok, v ktorom ste teda zhrnuli všetko doterajšie dianie, ktoré sa okolo voľby generálneho prokurátora udialo, a teda splnili ste zrejme aj stranícku úlohu natiahnuť trochu čas, aby v utorok pred kamerami mohol Robert Fico vystúpiť ešte v rámci rozpravy k tomuto bodu. A teda aby som prejavil z mojej strany ústretovosť, tak budem vo svojej faktickej poznámke pokračovať v rovnakom duchu, ako ste vy mali príspevok. Zákon č. 153/2001 Z. z. o prokuratúre: „Prvá časť Základné ustanovenia § 1 Predmet úpravy (1) Tento zákon upravuje postavenie a pôsobnosť prokuratúry, postavenie a pôsobnosť generálneho prokurátora, pôsobnosť ostatných prokurátorov, organizáciu a riadenie prokuratúry. (2) Postavenie prokurátorov, ich práva a povinnosti, vznik, zmenu a zánik služobného pomeru a nároky z toho vyplývajúce, zodpovednostné vzťahy, disciplinárne konanie a samosprávu prokurátorov upravuje osobitný zákon. § 2 Postavenie prokuratúry Prokuratúra je samostatná, hierarchicky usporiadaná jednotná sústava štátnych orgánov na čele s generálnym prokurátorom, v ktorej pôsobia prokurátori vo vzťahoch podriadenosti a nadriadenosti. Pôsobnosť prokuratúry § 3 (1) Prokuratúra chráni práva a zákonom chránené záujmy fyzických osôb, právnických osôb a štátu. (2) Prokuratúra je v rozsahu svojej pôsobnosti povinná vo verejnom záujme vykonávať opatrenia na predchádzanie porušením zákonnosti, na zistenie a odstránenie porušenia zákonnosti“... (Prerušenie vystúpenia časomerom.)
V. Veteška, podpredseda NR SR: (2006-02-01):
D. Bollová, poslankyňa: Ďakujem pekne, pán predsedajúci. Chcela by som povedať len, že náš klub rozhodne je za to, aby sa imunita poslancov nerozširovala, respektíve aby bola ohraničená nevyhnutnosťou. Ale nestačilo by na vyriešenie tohto problému, o ktorom teraz rokujeme, urobiť vykonávací rozkaz ministerstva vnútra? Pokiaľ viem, tak nikde nie je napísané, že poslanci sú imúnni voči pokutám za rýchlu jazdu, voči pokutám za alkohol za volantom a tak ďalej. Tento návrh a celé toto rokovanie napríklad pre mňa je urážlivé. Lebo viem, že nemôžeme hlasovať proti. Taká je mienka, ako hovoril pred chvíľočkou pán doktor Drgonec. Lenže nebudeme tak trošku vyzerať ako zbor opilcov, ktorý je nevyhnutné nejakým spôsobom umravniť takýmto, dokonca ústavným zákonom? Len to som sa chcela spýtať. Ďakujem.
Blanár, Juraj, podpredseda NR SR (2022-02-15):
Na vaše vystúpenie evidujem dve faktické poznámky. Ako prvá od pána spravodajcu Kyselicu. Nech sa páči.
Šipoš, Michal, poslanec NR SR (2024-01-17):
Ďakujem pekne za slovo. Chcem nadviazať na poslanca Sulíka, na jeho vystúpenie, kde hovoril o tom, že ako sa tie sadzby navyšujú, ako sa posúvajú do neuveriteľných súm a čo to v praxi bude znamenať. Na základe čoho prišli na tieto sumy, na základe čoho je tá menšia škoda 35-tisíc eur. Je to konkrétna pomoc autičkárom, zlodejom, gaunerom, je to ich pozvánka na Slovensko aby tu prišli kradnúť a s vedomím, že dostanú len podmienku. Vycucali si to z prsta? Navrhol to Para, Lindtner, mladý Gašpar? Ako prišli k týmto číslam? Čo sa týka toho zákona, tejto novely, ktorú tu chceli už mať pred Vianocami schválenú, a keby nebolo opozičných poslancov, tak už by mali po tom a dnes by sa mohol Peter Pellegrini venovať svojej prezidentskej kampani, tak dodnes tu musia počúvať naše argumenty. Nechcú reagovať, samozrejme, že chcú to mať čím skôr za sebou, ale musia tu sedieť a musia to počúvať. A my im to budeme opakovať dokolečka. Ja som veľmi rád, že opoziční poslanci bojujú za každý deň, každý jeden deň, pokiaľ tento zákone nebude schválený, pretože prokurátori špeciálnej prokuratúry si môžu robiť svoju robotu a pretože tie sadzby tých trestov, ktoré oni chcú znižovať, sú ešte každým dňom na tej istej úrovni, akej sú. A preto ako Fico povedal, že ide o mocenské rozhodnutie, tak my síce nemáme tú moc, ale máme pravdu a môžme využívať tento čas, aby sme odďaľovali to šialenstvo, ktoré napáchali a namiešali ten smrteľný koktail. (Potlesk.)
Kamenický, Ladislav, poslanec NR SR (2013-12-03):
Ďalší pozmeňujúci návrh podal poslanec Ivan Švejna, ktorý navrhol o každom bode pozmeňujúceho návrhu hlasovať osobitne. O prvom bode nie je možné hlasovať, nakoľko bol schválený bod 1 zo spoločnej správy. Hlasujeme teda o druhom bode pozmeňujúceho návrhu poslanca Ivana Švejnu.
Sulík, Richard, predseda NR SR (2010-12-09):
Ďakujem. Teraz vystúpi posledný písomne prihlásený rečník, pán poslanec Dostál. Nech sa páči.
Laššáková, Jana, podpredsedníčka NR SR (2014-04-01):
Pán poslanec Švejna, nech sa páči.
Laurenčík, Milan, podpredseda NR SR (2021-03-17):
Ďalšiu faktickú poznámku mal pán poslanec Milan Vetrák.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 137 poslancov, za 27, proti 48, zdržalo sa 47, nehlasovali 15. Návrh sme neschválili. Prosím teraz pani poslankyňu Zimenovú, aby uviedla hlasovanie v prvom čítaní o návrhu poslancov Petrík, Mihála a Beblavého na vydanie zákona, ktorým sa mení a dopĺňa antidiskriminačný zákon (tlač 1104). [Hlasovanie o návrhu poslancov Národnej rady Slovenskej republiky Simony Petrík, Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a ktorým sa menia a dopĺňajú niektoré zákony , tlač 1104.]
Danko, Andrej, podpredseda NR SR (2024-05-10):
Ďakujem. Prerušujem rokovanie o tomto bode programu, tým sme vyčerpali dnešný program. Pokračujeme v utorok o 9.00 h. Prajem pekný víkend. (Prerušenie rokovania o 16.45 hodine.) 1
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 141, za 43, proti 21, zdržalo sa 77. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej nasleduje v prvom čítaní hlasovanie o návrhu poslancov Kotlebu, Beluského, Kecskésa, Chmelára na vydanie ústavného zákona, ktorým sa mení a dopĺňa ústava, tlač 1677, bod 92 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Schlosárovi. Nech sa páči. (Hlasovanie o návrhu poslancov Národnej rady Slovenskej republiky Mariana Kotlebu, Martina Beluského, Jána Kecskésa a Mariána Chmelára na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1677.)
Gašpar, Tibor, poslanec NR SR (2024-02-08):
Budeme hlasovať o bode 69 pozmeňujúceho návrhu poslanca Galka.
Blanár, Juraj, podpredseda NR SR (2022-03-15):
Pán poslanec Šudík, nech sa páči.
Pellegrini, Peter, predseda NR SR (2015-11-26):
Ďakujem pekne. Pán spravodajca? Ďakujem. Prerušujem rokovanie o tomto bode programu. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov a ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Návrh zákona má parlamentnú tlač 1797, návrh na jeho pridelenie výborom je v rozhodnutí č. 1803. Dávam teraz slovo pánovi poslancovi Igorovi Matovičovi, aby za skupinu poslancov návrh zákona uviedol. Nech sa páči, pán poslanec, máte slovo.
Gibalová, Monika, poslankyňa NR SR (2011-05-18):
Ďakujem pekne. Pani poslankyňa Tomanová, svojím rozhodnutím ste zlikvidovali neverejných poskytovateľov sociálnych služieb a tá likvidácia pokračuje. Ja hovorím o tých pilotných projektoch, pani poslankyňa Tomanová, ktoré ste vy zriadili, ja nehovorím o iných sedemdesiatich sociálnych podnikoch. Ako taký sociálny podnik nie je zlý projekt, ja hovorím o tých, ktoré ste vy vytunelovali a ktoré ste vy podarovali svojim straníckym kolegom.
P. Paška, predseda NR SR: (2010-02-02):
Zapnite pani podpredsedníčku, nech dokončí ten návrh.
Figeľ, Ján, podpredseda NR SR (2013-06-18):
Na vystúpenie pána poslanca sú tri faktické poznámky. Končím možnosť prihlásiť sa s ďalšími. Nech sa páči, Jozef Viskupič, s prvou.
Paška, Pavol, predseda NR SR (2012-06-28):
Ďakujem pekne. Pán spravodajca, chcete sa vyjadriť? Prerušujem rokovanie o tomto bode programu. Budeme pokračovať rokovaním o vládnom návrhu zákona o Európskom mechanizme pre stabilitu a o doplnení niektorých zákonov . Je to druhé a tretie čítanie v skrátenom legislatívnom konaní. Tlač je pod číslom 85. Poprosím pána ministra financií Petra Kažimíra, aby odôvodnil vládny návrh zákona.
Laurenčík, Milan, podpredseda NR SR (2021-11-03):
S faktickou poznámkou teraz vystúpi pán poslanec Radovan Kazda, nech sa páči.
Blaha, Ľuboš, podpredseda NR SR (2024-02-06):
Pani poslankyňa Veronika Šrobová.
Pellegrini, Peter, predseda NR SR (2015-11-10):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 127 poslancov, za hlasovalo 85, zdržalo sa 41, nehlasoval 1. Sme v treťom čítaní . Otváram rozpravu v rámci tretieho čítania. Pani poslankyňa Pfundtner, hlásite sa do rozpravy? Omylom. Končím možnosť prihlásiť sa do rozpravy. Vyhlasujem rozpravu za skončenú. Nech sa páči, pán spravodajca.
Kollár, Boris, predseda NR SR (2022-10-18):
Prosím, prezentujme sa a hlasujeme. (Hlasovanie.) Prítomných 130 poslancov, za 38, proti 34, zdržalo sa 55, nehlasovali 3. Uvedený návrh sme neschválili.
Linhart, Patrick, poslanec NR SR (2022-10-04):
Ďakujem za slovo, pán predsedajúci. Pán predseda, ďakujem za slovo. No ťažko sa mi reaguje na kreslenú postavičku káčera Donalda, ale budem sa snažiť teda reagovať...
P. Paška, predseda NR SR: (2007-06-20):
Ako prvé hlasovanie bude v druhom čítaní hlasovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Spoločným spravodajcom je predseda výboru pre financie, rozpočet a menu pán poslanec Burian. Prosím ho, aby uvádzal hlasovanie. (Ruch v sále.) Pán predseda, tlač 259, zákon o rozpočtových pravidlách verejnej správy.
Poliačik, Martin, poslanec NR SR (2019-02-12):
Ďakujem, pán predseda. Dajte, prosím, hlasovať, že v súlade s § 73 ods. 3 písm. c) Národná rada prerokuje tento návrh zákona v druhom čítaní.
Žiga, Peter, podpredseda NR SR (2024-09-25):
Pani poslankyňa, váš príspevok nevnímam ako procedurálny návrh, ale ako odporúčanie pre ústavnoprávny výbor. Budeme pokračovať v rámci programu v prerušenom rokovaní. V mene troch poslaneckých klubov – za SMER, HLAS a SNS – podávam procedurálny návrh, aby sme tajné hlasovanie o návrhu na voľbu predsedu výboru pre verejnú správu a regionálny rozvoj, ktorý máme uvedený ako tlač 473, ako aj verejné hlasovanie o návrhu na voľbu člena správnej rady tlačovej agentúry, tlač 384, a návrhu na voľbu člena Správnej rady Ústavu pamäti národa, tlač 459, vykonali na záver schôdze. Je všeobecný súhlas? (Reakcie z pléna.) Ďakujem pekne. (Reakcie z pléna.) Nie je, dávam hlasovať. (Hlasovanie.) 141 prítomných, 114 za, 14 proti, 13 sa zdržalo. Môj procedurálny návrh sme schválili. Teraz budeme hlasovať o návrhu uznesenia k odsúdeniu výroku splnomocnenca vlády pre preverenie procesu riadenia a manažovania zdrojov počas pandémie COVID-19. Máme to uvedené ako tlač 372. Spravodajcom je člen výboru pre zdravotníctvo pán poslanec Marek Krajčí. Prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Tomáša Szalaya a Jany Bittó Cigánikovej na prijatie uznesenia Národnej rady Slovenskej republiky k odsúdeniu výrokov splnomocnenca vlády pre preverenie procesu riadenia a manažovania zdrojov počas pandémie COVID-19 Petra Kotlára , tlač 372.)
Hlina, Alojz, poslanec NR SR (2013-06-20):
Ďakujem pekne. Toto vystúpenie bolo takým aj vystúpením takého cynizmu alebo aj vystúpením mimo realitu, aj mal by som, aj tvrdšie by som si to. Ale keď už kolega spomenul tu toho ich straníckeho génia, ktorý je, predpokladám, vyšší súdny úradník alebo čo, bohvie, čo je vlastne, ale ja sa, pán minister, potom by možno aj stálo za otázku, že kto vlastne po tých súdoch čo rozhoduje. Prosím vás pekne, tie bludy, bludy, čo napísal, a to, ako komentuje, pokiaľ je niekde na súde a pracuje na súde váš člen za SaS so svojimi psychiatrickými predstavami o realite a vypisuje na ľudí! Ja si to vyprosím! Ja som rozmýšľal, či to urobím, alebo nie. Naša rodina prevádzkuje gastronomické zariadenie. Tento človek napísal, moja bývalá kariéra dílera vysoko návykovej drogy. Prosím vás pekne, keby to napísal nejaký truľo! Ale ak je toto niekde štátny a súdny úradník a napíše toto o mne, to napísal to isté o stotisícoch ľudí, ktorí sa venujú gastronómii! Tuná Gašparovič robí víno. Je díler tvrdej návykovej látky, prosím vás?! Koľko z vás má reštaurácie? Kaliňák má reštauráciu, Počiatek má reštauráciu. Sú to díleri tvrdej návykovej drogy?! To je presne táto vaša skupina. Pán minister, ak je takýto človek niekde na súde, ja neviem, kde „hel – haj – iz“ je tento človek vlastne, prosím vás pekne, ale nemá tam čo robiť. Určite. Prosím vás, nemôže človek s takýmto prehľadom, s takýmito názormi niekde o niečom rozhodovať. A ešte bude aj v strane SaS. Ďakujem pekne.
A. Belousovová, podpredsedníčka NR SR: (2008-06-25):
A slovo má pán poslanec Jarjabek, nech sa páči.
P. Hrušovský, podpredseda NR SR: (2002-07-10):
(Hlasovanie.) 100 prítomných, 43 za, 23 proti, 31 sa zdržalo, 3 nehlasovali. Návrh sme neschválili. Pristúpime k hlasovaniu o jednotlivých návrhoch. Pán poslanec. D. Kovačič, poslanec: Neboli žiadne návrhy doplňujúce, tak potom musíme hlasovať o návrhu zákona, ako bol predložený predkladateľmi.
Žiga, Peter, podpredseda NR SR (2024-04-18):
Ďakujem pekne, pán spravodajca, zaujmite miesto pre spravodajcov. Otváram rozpravu. Do rozpravy som nedostal žiadnu písomnú prihlášku. Chcem sa opýtať, či sa chce niekto prihlásiť ústne. Pán poslanec Sulík, máte procedurálny návrh? Dobre. Končím možnosť prihlásiť sa do rozpravy ústne. Vyhlasujem rozpravu za skončenú. Chcem sa opýtať pána ministra, či chce zaujať stanovisko ako navrhovateľ. Pán spravodajca? Nech sa páči.
Hrnčiar, Andrej, podpredseda NR SR (2019-09-13):
Poslanec Pčolinský.
Kvorka, Ján, poslanec NR SR (2019-09-12):
Pán predsedajúci, keďže sme odhlasovali body zo spoločnej správy a hlasovali sme aj o pozmeňujúcich a doplňujúcich návrhoch z rozpravy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
M. Hort, poslanec: (2002-07-10):
J. Migaš, predseda NR SR: Vy ich prednášate pred plénom Národnej rady ako spravodajca a Národná rada bez stanoviska výboru rozhodne o tom, či bude akceptovať alebo nebude akceptovať tieto pozmeňujúce návrhy. Vy navrhujete, aby sme en bloc hlasovali o týchto návrhoch, Národná rada bude o tom hlasovať a rozhodne tak alebo onak. Pán poslanec Krajči. G. Krajči, poslanec: Ďakujem pekne. Pán predseda, ja som dal návrh nepokračovať v rokovaní o tomto zákone, čiže o tomto návrhu sa musí dať hlasovať ako o prvom. J. Migaš, predseda NR SR: Správne. Čiže najprv treba hlasovať o návrhu pána poslanca Krajčiho, ktorý navrhol, aby sme nepokračovali v rokovaní o tomto návrhu zákona.
Ďuriš Nicholsonová, Lucia, podpredsedníčka NR SR (2016-10-27):
Ja vás chcem poprosiť o jednu láskavosť, kolegovia, keď už to tak dopadlo. Ja beriem, keď urážate 150 ľudí, ktorí tu sedia v Národnej rade. Urážame sa všetci navzájom. Tak sme dopadli. Ale sme to my, ktorí sa dokážeme brániť, pretože sedíme v jednej rokovacej sále a sme prítomní. Prosím vás, keby ste sa obmedzili, pokojne urážajte nás, my to znesieme. Ale neurážajte ľudí, ktorí sú mimo tejto rokovacej sály a nedokážu sa brániť. Nie je to fér. Pán poslanec Baránik, nech sa páči.
Hrušovský, Pavol, predseda NR SR (2011-10-21):
Hlasujeme, páni poslanci. (Hlasovanie.) 147 prítomných, 138 za návrh, 7 proti, 1 sa zdržal, 1 nehlasoval. Návrh sme schválili. Ďakujem, pán poslanec Poliačik, za spoluprácu pri prerokovávaní zákona.
Danko, Andrej, predseda NR SR (2017-10-11):
Skôr než vystúpi pán poslanec Mizík, ešte pozdravím žiakov Základnej školy Zeleneč na balkóne. (Potlesk.) Nech sa páči, pán poslanec Mizík.
Jurinová, Erika, podpredsedníčka NR SR (2013-10-16):
Na vaše vystúpenie sú dve faktické poznámky. Uzatváram možnosť prihlásiť sa s faktickou. Nech sa páči, pán poslanec Osuský.
Hrnčiar, Andrej, podpredseda NR SR (2018-03-26):
Pán poslanec Kotleba.
Laurenčík, Milan, podpredseda NR SR (2022-02-22):
Pán poslanec Viliam Zahorčák, nech sa páči.
Blaha, Ľuboš, podpredseda NR SR (2024-01-11):
Pani poslankyňa Beáta Jurík.
Glváč, Martin, podpredseda NR SR (2017-06-19):
Ďakujem. Otváram rozpravu. Do rozpravy som dostal tri písomné prihlášky, dva za kluby, za klub OĽANO – NOVA pán Eduard Heger a za SME RODINA pán poslanec Krajniak, a potom Ondrej Dostál. Nech sa páči, pán poslanec Heger.